Title: Správa
Author: kovacova
Company: UVSR

I n f o r m á c i a

z  kontroly plnenia úloh z  uznesení vlády splatných v  III. štvrťroku 2005                        v ministerstvách a ostatných ústredných orgánoch štátnej správy so zreteľom na plnenie uznesenia vlády č. 70/2005 k odpočtu harmonogramu opatrení vyplývajúcich zo Súhrnnej monitorovacej správy EÚ zo dňa 5. 11. 2003

Kontrolu plnenia úloh z uznesení vlády splatných v  III. štvrťroku 2005                v ministerstvách a ostatných ústredných orgánoch štátnej správy so zreteľom na plnenie uznesenia vlády č. 70/2005 k odpočtu harmonogramu opatrení vyplývajúcich zo Súhrnnej monitorovacej správy EÚ zo dňa 5. 11. 2003 vykonal Úrad vlády SR (ďalej ÚV SR) v zmysle úlohy B.3. Zamerania kontrolnej činnosti Úradu vlády SR na II. polrok 2005, schváleného uznesením vlády číslo 532/2005.
 
Podkladom pre kontrolu plnenia úloh z uznesení vlády splatných  v  III. štvrťroku 2005 v ministerstvách a ostatných ústredných orgánoch štátnej správy boli štvrťročné  hlásenia o ich plnení, predkladané ÚV SR.

Priamo na subjektoch ÚV SR vykonal výberovým spôsobom kontrolu plnenia uznesení vlády  v  Ministerstve spravodlivosti SR (ďalej MS SR), Ministerstve zdravotníctva SR (ďalej MZ SR) a Ministerstve pôdohospodárstva SR (ďalej MP SR) za obdobie                od 1. 1. 2002 do 31. 10. 2005 a kontrolu plnenia uznesenia vlády č. 70/2005. 

V uzneseniach, prijatých od 1. 1. 1995 do 30. 9. 2005, vláda uložila podpredsedom vlády, ministrom, predsedom ostatných ústredných orgánov štátnej správy  a  vedúcemu ÚV SR splniť v kontrolovanom období 397 termínovaných  úloh, z ktorých sa splnilo 364 úloh v termíne (91,7 %) a 33 úloh sa splnilo oneskorene (8,3 %). Žiadna úloha uznesenia vlády nebola vyhodnotená ako nesplnená.

Prehľad o stave plnenia úloh z uznesení vlády prijatých od 1. 1. 1995 do 30. 9. 2005 a splatných v  III. štvrťroku 2005 tvorí prílohu č. 1 tejto správy. 

Porovnanie súhrnných výsledkov súčasnej kontroly so stavom, zisteným predchádzajúcou kontrolou v roku 2004 a v I. a II. štvrťroku 2005 je  v tabuľke č.1.

         Tabuľka č. 1

Kontrolované
obdobie

Úlohy           
celkom

Termín.
úlohy
celkom

Z   t o h o

Netermínované úlohy

| | | Splatné v kontrolovanom  období | Splatné v ďalšom období |

celkom

splnené

oneskor.
splnené

nesplnené

celkom

z toho
splnené

1. január – 31. marec 2004

8429

2270
(26,9 %)

735

667
(90,7 %)

62
(8,5 %)

6
(0,8%)

1535

6159
(73,1 %)

1152
(18,7 %)

1. apríl – 30. jún 2004

8276

2387
(28,8 %)

913

846
(92,7 %)

62
(6,8 %)

5
(0,5 %)

1474

5889
(71,2 %)

737
(12,5 %)

1. júl – 30. september 2004

8175

2027
(24,8 %)

432

387
(89,6 %)

42
(9,7 %)

3
(0,7 %)

1595

6148
(75,2 %)

941
(15,3 %)

1. okt. – 31. december 2004

7617

2278
(29,9 %)

848

769
(90,7 %)

62
(7,3 %)

17
(2,0 %)

1430

5339
(70,1 %)

934
(17,5 %)

1. január – 31. marec 2005

6701

1715
(25,6 %)

449

403
(89,8 %)

42
(9,3 %)

4
(0,9 %)

1266

4986
(74,4 %)

893
(17,9 %)

1. apríl – 30. jún 2005

7025

1911
(27,2 %)

597

544
(91,1 %)

52
(8,7 %)

1
(0,2 %)

1314

5114
(72,8 %)

464
(9,1%)

1. júl – 30. september 2005

6957

1867
(26,8 %)

397

364
(91,7 %)

33
(8,3 %)

0

1470

5090
(73,2 %)

666
(13,1 %)

Z porovnania s výsledkami kontroly za obdobie apríl – jún 2005 vyplýva,                          že v  kontrolovanom období sa znížil počet uložených úloh o 68, t. j. o 0,9 %,  pričom  počet termínovaných úloh sa znížil o 44. Podiel netermínovaných úloh na celkovom počte úloh predstavuje 73,2 % a je porovnateľný v porovnaní s predchádzajúcim obdobím. Naďalej pretrváva nepriaznivá tendencia vysokého počtu uložených netermínovaných úloh v porovnaní s počtom uložených termínovaných úloh.  

Za účelom odstránenia pretrvávajúceho vysokého  podielu netermínovaných úloh, zapracovávaných do uznesení vlády, bolo uložené podpredsedovi vlády, podpredsedom vlády a ministrom,  predsedom OÚOŠS, úlohou B.1. uznesenia vlády č. 20/2005,  vykonávať priebežné kontroly dodržiavania Smernice a  na základe výsledkov kontroly prijímať účinné operatívne opatrenia. Účinnosť  uloženej úlohy sa prejavila v  II. a v III. štvrťroku 2005, keď  podiel predložených termínovaných úloh do návrhov uznesení vlády predstavoval 60,7 % resp. 64,7 % z celkového počtu predložených úloh do návrhov uznesení vlády.  

Porovnanie počtu predložených termínovaných a netermínovaných úloh do návrhov uznesení vlády v III. štvrťroku 2005 podľa jednotlivých predkladateľov tvorí prílohu č. 3. Vyplýva z nej, že viac návrhov netermínovaných úloh ako termínovaných predložili najmä podpredseda vlády a minister hospodárstva, minister dopravy, pôšt a telekomunikácií a minister pôdohospodárstva. 

Kontrola v MS SR, MZ SR a MP SR bola zameraná na vecné a časové plnenie úloh uznesení vlády, funkčnosť systému vnútornej kontroly a plnenie uznesenia vlády č. 70/2005 najmä na:

a)	plnenie úlohy B.2. uznesenia vlády č. 129/2000 – „zabezpečiť výberovým spôsobom vykonávanie pravidelnej vecnej kontroly plnenia úloh z uznesení vlády útvarmi vnútornej kontroly  a ostatnými odbornými útvarmi“, štvrťročne

b)	zistenie ako je zabezpečená z úrovne vedúceho orgánu kontroly, vedúcich odborných útvarov a útvaru kontroly  kontrola dodržiavania Čl. 6 ods. 2  písm. b) Smernice na prípravu a predkladanie materiálov na rokovanie vlády, schválenej uznesením vlády  č. 512/2001, podľa ktorého pri navrhovaní úloh treba uviesť termíny splnenia alebo     u  trvalých úloh termíny vyhodnotenia plnenia a  nadväzne plnenie úlohy B.1. uznesenia vlády č. 20/2005 a  požiadavky vedúceho ÚV SR (list č. 137/02-KVÚ z  28. 1. 2002) – prijať opatrenia na zabezpečenie uvedeného ustanovenia a ich účinnosť 

c)	vykonávanie kontroly plnenia úloh z uznesení vlády kontrolovanými subjektmi pred odoslaním hlásení na ÚV SR, či boli výsledky kontroly premietnuté do hlásení a následne či bol dodržaný termín predloženia hlásenia na ÚV SR – do 15 dní po skončení kalendárneho štvrťroka v zmysle Smernice        

d)	zistenie, či z neplnenia úloh z uznesení vlády boli voči zodpovedným zamestnancom uplatnené dôsledky podľa príslušných platných predpisov (zákon č. 312/2001 Z. z. o štátnej službe, Zákonník práce, zákon č. 10/1996 Z. z. o kontrole v štátnej správe)

e)	plnenie uznesenia vlády č. 70/2005

	Kontrolou zameranou na uvedené oblasti sa zistilo:

K bodu a)

	Ministerstvo spravodlivosti a ministerstvo zdravotníctva v sledovanom období vykonávali pravidelne štvrťročne kontrolu plnenia úloh z uznesení vlády výberovým spôsobom, v zmysle úlohy B.2. uznesenia vlády č. 129/2000, pričom kontrolou vykonanou útvarmi kontroly, ako aj odbornými útvarmi nebolo zistené neplnenie úloh. Kontrolou  vykonanou  Úradom  vlády  SR   sa  nezistil  rozdiel  vo  vyhodnotení   predmetných úloh  v štvrťročných hláseniach predložených Úradu vlády SR a ich skutočným vecným plnením. 
   
	V ministerstve pôdohospodárstva vykonávala kontrolu plnenia úloh z uznesení vlády pravidelne štvrťročne sekcia kontroly a vedúci zamestnanci odborných útvarov v rámci plnenia svojich pracovných povinností. Kontrolami, ktoré vykonala sekcia kontroly v kontrolovanom období, sa zistilo neplnenie celkom 14 úloh. Úrad vlády SR výberovým spôsobom kontroloval plnenie úloh v hláseniach vykázaných ako splnené úlohy. Výsledok vecnej kontroly  plnenia úloh zodpovedal hodnoteniu úloh v odpočtoch úloh uznesení vlády, uvádzaných v hláseniach predkladaných Úradu vlády SR.

K bodu b)
	
V ministerstve spravodlivosti  kontrolu dodržiavania  Čl. 6 ods. 2 písm. b) Smernice, cit.: „pri navrhovaní úloh treba uviesť, komu sa majú úlohy uložiť, navrhované úlohy formulovať vecne a uviesť termíny ich splnenia alebo u trvalých úloh termíny vyhodnotenia plnenia; úlohy musia byť reálne a v navrhovaných termínoch splniteľné“ a nadväzne uznesenia vlády č. 20/2005  a požiadavky vedúceho ÚV SR (list z  28. 1. 2002) vykonával výberovým spôsobom odbor kontroly a sťažností, pričom neboli zistené nedostatky v dodržiavaní cit. článku Smernice. Informácie o výsledkoch kontroly boli prerokované na operatívnych poradách ministra. Vedúci odborných útvarov ministerstva vykonávajú kontrolu dodržiavania Smernice v súlade s § 58 zákona č. 312/2001 Z. z. o štátnej službe na pracovných poradách.

 V ministerstve  zdravotníctva  zabezpečenie  plnenia  úlohy  B.1.  uznesenia  vlády     č. 20/2005 bolo uložené generálnej riaditeľke sekcie ekonomickej kontroly a sťažností.  Sekcia vykonala za týmto účelom v I. – III. štvrťroku 2005 tri kontroly bez zistenia nedostatkov. Na základe týchto výsledkov kontrol boli vypracované čiastkové záznamy o kontrole, ktoré sú súčasťou Záznamov o výsledkoch štvrťročných kontrol plnenia úloh z uznesení vlády, vykonaných v zmysle bodu B.2. uznesenia vlády č. 129 z 8. marca 2000. 
Materiály, ktoré ministerstvo predkladá na rokovanie vlády, kontroluje po formálnej stránke odbor vládnej a parlamentnej agendy organizačne začlenený do kancelárie ministra, pričom rešpektuje stanovisko odborných útvarov ako predkladateľov. 

V ministerstve pôdohospodárstva vykonala sekcia kontroly v  roku 2005 tri štvrťročné kontroly  plnenia úlohy B.1. uznesenia vlády  č. 20/2005, ktorou bolo uložené ministrom výberovým spôsobom do 10 kalendárnych dní za uplynulý štvrťrok  vykonať priebežnú kontrolu dodržiavania Smernice, čl. 6 ods. 2 písm. b). Kontroly boli vykonané výberovým spôsobom, pričom nebolo zistené nedodržiavanie Smernice.

	K bodu c)
	
V ministerstve spravodlivosti  vykonával odbor kontroly a sťažností kontrolu plnenia úloh z uznesení vlády pravidelne štvrťročne výberovým spôsobom pred odoslaním hlásení o plnení úloh z uznesení vlády ÚV SR. Výsledky kontroly boli zhodné s vyhodnoteniami plnenia úloh uvedenými v hláseniach. Vyhodnotenia jednotlivých úloh neboli usporiadané podľa čísla a dátumu prijatia uznesení vlády, čo nie je  v súlade s úpravou zásad hlásení o plnení úloh z uznesení vlády SR – list VÚV č. KVÚ-785/2002 z  7. 6. 2002 a bodom 5.3.1. Metodického pokynu na prípravu a predkladanie materiálov na rokovanie vlády s účinnosťou 1. 11. 2002 (ďalej „metodický pokyn“).  
     
V ministerstve zdravotníctva odbor kontroly vykonával pravidelne štvrťročne v stanovených termínoch kontroly plnenia úloh z uznesení vlády. Na základe výsledkov kontrol nebolo potrebné upravovať hlásenia o plnení úloh, pretože tieto boli v súlade s kontrolnými zisteniami. V hláseniach boli odpočty úloh usporiadané podľa čísla a dátumu prijatia príslušného uznesenia v  súlade s  citovaným metodickým pokynom.   

V ministerstve pôdohospodárstva kontroly plnenia uznesení vlády vykonané sekciou kontroly boli v deviatich prípadoch realizované v čase, ktorý nedával možnosť premietnuť ich výsledky do hlásení o ich plnení, napr. za I. – III. štvrťrok 2004, II. štvrťrok 2005. Z predložených hlásení o plnení úloh z uznesení vlády sa nezistilo, že pôvodný odpočet plnenia úloh po vecnej stránke bol upravený pred odoslaním hlásenia. Odpočty úloh neboli usporiadané  podľa čísla a dátumu prijatia uznesení vlády, ale podľa termínov na splnenie úloh, čo nie je  v súlade s „úpravou zásad hlásení o plnení úloh z uznesení vlády SR – list VÚV č. KVÚ-785/2002 zo 7. 6. 2002“ a bodom 5.3.1. metodického pokynu.

Všetky kontrolované ministerstvá doručovali štvrťročné hlásenia o plnení úloh z uznesení vlády v termíne stanovenom v metodickom pokyne.
 
	K bodu d)
	
	Nakoľko vnútornými kontrolami plnenia úloh z uznesení vlády v kontrolovaných ministerstvách – okrem MP SR – nebolo zistené ich nesplnenie, nevznikol dôvod na uplatnenie dôsledkov voči zodpovedným zamestnancom podľa príslušných právnych predpisov.

K bodu e)
   
Kontrola  vecného  a  časového  plnenia  úloh   vyplývajúcich   z  uznesenia  vlády    č. 70/2005 k odpočtu harmonogramu opatrení vyplývajúcich zo Súhrnnej monitorovacej správy o pripravenosti Slovenska na členstvo v Európskej únii zo dňa 5. novembra 2003.
 
O plnení úloh vyplývajúcich z harmonogramu opatrení schváleného uznesením č. 1123 z 26. novembra 2003 bola vláda priebežne informovaná jednotlivými odpočtami so stavom plnenia k 15. februáru 2004, k 31. marcu 2004, k 15. júnu 2004 a k 28. septembru 2004.         O poslednom odpočte k 31. decembru 2004 vláda  rokovala  dňa 26. januára 2005 a prijala uznesenie č. 70, v ktorom uložila príslušným ministrom, ktorí nesplnili úlohy včas, nové termíny.

Kontrolou  plnenia úloh uznesenia vlády č. 70/2005,  ktoré boli uložené ministrom sa zistilo: 

ministrovi spravodlivosti

Úloha B.5.  v spolupráci so splnomocnencom vlády SR pre zahraničných Slovákov predložiť na rokovanie vlády návrh zákona o zahraničných Slovákoch.

Termín:        do 28. februára 2005 

Plnenie:       Návrh zákona po  prerokovaní v Legislatívnej rade vlády dňa 22. februára 2005 a predložení na ÚV SR 8. marca 2005, bol s pripomienkami schválený vládou   uznesením č. 403 dňa 31. 5. 2005.  
Úloha  splnená oneskorene. 
Národná rada SR zákon  schválila   uznesením č. 1827 z 23. septembra 2005. 

ministrovi zdravotníctva  

Úloha B.2. zosúladiť legislatívu Slovenskej republiky v oblasti kozmetických výrobkov          s acguis communautaire.

Termín:        do 31. marca 2005

Plnenie:    	Ministerstvo úlohu zabezpečovalo v rokoch 2003 – 2005 priebežne, transformáciou príslušných Smerníc EK do novely zákona o ochrane zdravia (účinnosť     od 1. 8. 2003), do vykonávacej vyhlášky k cit. zákonu  uverejnenej v Zbierke zákonov pod č. 156/2004 Z. z. (účinnosť vyhlášky od 1. apríla 2004) a do aproximačného nariadenia vlády SR č. 348/2004 Z. z., ktorým sa ustanovil zoznam analytických metód a podrobnosti o analytických metódach na kontrolu zloženia kozmetických výrobkov (účinnosť od 15. júna 2004). Vzhľadom na uvedené čiastkové plnenie,  bola úloha k termínu 31. 12. 2004 vyhodnotená vo vláde v rámci odpočtu harmonogramu opatrení ako nesplnená v termíne. Ďalšie zosúladenie príslušnej legislatívy v oblasti kozmetických výrobkov ministerstvo zabezpečilo vypracovaním nariadenia vlády SR č. 174/2005 Z. z. (návrh predložený ÚV SR dňa 31. 3. 2005, prerokovaný vo vláde 6.4.2005, účinnosť od 1. mája 2005) a aproximačného nariadenia vlády SR č. 658/2005 Z. z., ktoré vláda schválila 14. 12. 2005 (účinnosť od 1. januára 2006). 
                     Komplexné riešenie transformácie Smerníc EK do právnych noriem SR  v tejto oblasti, ministerstvo zabezpečilo spracovaním nového Návrhu zákona o verejnom zdravotníctve vrátane vykonávacích predpisov, ktorý bol vo vláde prerokovaný 17. augusta 2005 a predložený NR SR 24. augusta 2005.  
Úloha splnená oneskorene.
                      
Úloha B.3.  predložiť na rokovanie vlády návrh zákona o verejnom zdravotníctve vrátane  vykonávacích predpisov.

Termín:     do 31. marca 2005 a v zmysle bodu C.1. uznesenia vlády č. 695/2005 bol  stanovený termín do 31. 12. 2005.

Plnenie:     	Návrh zákona ministerstvo predložilo do Legislatívnej rady vlády 24. marca 2005. Po jeho opätovnom dopracovaní (30. júna 2005 a 19. júla 2005) ho vláda schválila  uznesením č. 595 dňa 17. augusta 2005. Do kancelárie NR SR bol doručený  24. augusta 2005 a je predmetom rokovania NR SR.  
         Úloha splnená v termíne. 

ministrovi pôdohospodárstva 

Úloha B.1.  zosúladiť legislatívu Slovenskej republiky v oblasti klasifikácie dreva  s acquis communautaire vydaním príslušných aproximačných nariadení.

Termín:        do 31. marca 2005

Plnenie:      Ministerstvo úlohu  splnilo dňa 16. februára 2005 spracovaním nariadenia vlády SR o klasifikácii surového dreva, ktoré bolo uverejnené v Zbierke zákonov pod č. 86/2005  Z. z. s účinnosťou od 1. mája 2005. Jeho spracovaniu  predchádzali  v roku 2004 a 2005 opakované rokovania s Európskou komisiou vo veci aktuálnosti príslušnej právnej normy EÚ – Smernice Rady č. 68/89/EHS o klasifikácii a meraní surového dreva  platnej  od roku 1968. Vzhľadom na jej zastaralosť a duplicitu, sa na podnet Stáleho lesníckeho výboru EK, ktorý zasadal v Bruseli dňa 20. 7. 2005 začali vzájomné rokovania o jej prípadnom zrušení. V tejto súvislosti ministerstvo 16 11. 2005 zaslalo príslušnému výboru vyplnený dotazník s návrhom na zrušenie Smernice. 
         Úloha splnená v termíne. 

Bratislava  30. januára 2006